गुजरात में आरटीआई कार्यकर्ता पर हमला, 4 गिरफ्तार  
पोरबंदर में एक बुजुर्ग आरटीआई कार्यकर्ता पर हमले के मामले में बीजेपी नेता विक्रम ओडेदरा के भाई समेत 4 लोगों को गिरफ्तार किया गया है।
गुजरात के पोरबंदर में एक बुजुर्ग आरटीआई कार्यकर्ता पर हमले के मामले में बीजेपी नेता विक्रम ओडेदरा के भाई समेत 4 लोगों को गिरफ्तार किया गया है। इन लोगों को शुक्रवार देर रात गिरफ्तार किया गया। 72 साल के भागू देवानी पर शुक्रवार सुबह चाकू से हमला किया गया।  पुलिस में दर्ज शिकायत के मुताबिक 5 से 6 लोगों ने देवानी की कार को रोककर उन पर चाकू से 3 वार किए। देवानी ने इस हमले के लिए बीजेपी के एक मंत्री और 2 अन्य लोगों पर आरोप लगाया था। उनका आरोप है कि वे लोग नहीं चाहते कि देवानी गैर-कानूनी निर्माण के खिलाफ आरटीआई दायर करें।